Source: http://doczz.net/doc/7055666/kokousasia-pdf
Timestamp: 2020-03-30 16:58:16+00:00
Document Index: 15013335

Matched Legal Cases: ['§ 89', '§ 1', '§ 2', '§ 12', '§ 13', 'kko ', '§ 57']

Kokousasia PDF
MH § 89
Kainuun liitossa on valmistunut seuraavat:
Kokouspöytäkirjat:
- Maakuntavaltuusto 1.6.2015
Henkilöstön vuosilomaa-, sairautta-, työaikavapaata-, virkavapaata-,
palkkausta-, virkamatkaa- ja henkilöstökokouksia koskevat päätökset
ajalla 12.5. - 15.6.2015:
Maakuntajohtaja Pentti Malinen §:t 6, 19-23
Aluekehitysjohtaja Heimo Keränen §:t 38-49, 10-13
Suunnittelujohtaja Hannu Heikkinen §:t 20-31, 3, 7-12
Hallintopäällikkö Harri Turkulainen §:t 13-25
Vt. kehittämisjohtaja Eero Vilhu §:t 7-10, 3-7
Muut kuin em päätökset:
Maakuntajohtaja Pentti Malinen:
Hankintapäätös § 1: Hankintapäätös Kainuun tapahtumakalenterin
muutostöistä
Hankintapäätös § 2: Liikennebiometaanin tuotanto ja jakelu
Kainuussa -selvityksen hankinta
Muu päätös § 12: Toimintatuen myöntäminen Kainuun Tyvi ry:lle
Muu päätös § 13: Osallistuminen Lohiba buttijatta - Kainuun
romanihankkeeseen
Lisätietoja antaa hallintopäällikkö Harri Turkulainen, puh. 044 710
0866 tai sähköpostitse osoitteella [email protected]
1) Suunnittelujohtaja Hannu Heikkinen ja aluesuunnitteluasiantuntija
Sanna Schroderus ovat 22.5.2015 antaneet Kainuun ELY-keskukselle seuraavan sisältöisen lausunnon:
"LAUSUNTO YVA-MENETTELYN TARPEESTA HYRYNSALMEN ILLEVAARAN YHDEKSÄN VOIMALAN TUULIVOIMAHANKKEESTA
Kainuun elinkeino-, liikenne- ja -ympäristökeskus on pyytänyt Kainuun liiton lausuntoa YVA-menettelyn tarpeesta Hyrynsalmen Illevaaralle suunniteltavalle yhdeksän voimalan tuulivoimapuistolle.
ABO Wind Oy suunnittelee 9 tuulivoimalaitosyksikön rakentamista Hyrynsalmen Illevaaran alueelle. Hankealue sijaitsee Illevaaran, saunavaa-
ran, Paha Pölhövaaran ja Teerisuon alueella, noin 9 kilometriä Hyrynsalmen keskustan kaakkoispuolelle. Tuulivoimaloiden yksikkötehot olisivat
3–4,5 MW, napakorkeus olisi 150 metriä ja roottorihalkaisija korkeintaan
140 metriä. Hankkeen koko olisi alle 30 megawattia. Sähkönsiirto on
suunniteltu järjestettäväksi liittymällä joko Seitenoikean sähköasemalle
tai vaihtoehtoisesti suoraan hankealueen eteläpuolitse kulkevalle voimalinjalle. Sähkönsiirto tapahtuisi maakaapeleilla sekä hankealueen sisällä
että myös tuulipuiston ulkopuolella. Hyrynsalmen kunnanhallitus on päättänyt 23.3.2015 käynnistää oikeusvaikutteisen osayleiskaavan laatimisen
Illevaaran alueelle tuulivoimahankkeen toteuttamiseksi.
YVA-asetuksen (713/2006) 6 §:n hankeluettelon mukaan YVA-menettelyä sovelletaan tuulivoimahankkeisiin, joissa laitosten määrä on vähintään 10 kappaletta tai kokonaisteho vähintään 30 megawattia. Tämän lisäksi YVA-menettely voi tulla harkinnanvaraisesti sovellettavaksi
ELY-keskuksen päätöksellä. Harkinnassa otetaan huomioon eri hankkeiden yhteisvaikutukset.
YVA-menettelyn tarve
Kainuun voimassa olevassa maakuntakaavassa 2020 ei ole käsitelty
tuulivoimatuotantoa. Kainuussa on käynnistynyt tuulivoimamaakuntakaavan laadinta keväällä 2013. Tuulivoimamaakuntakaavan kaavaluonnos
on ollut nähtävillä 11.8–12.9.2014 ja maakuntahallitus on antanut saatuihin lausuntoihin ja palautteisiin vastineet 23.3.2015. Maakuntakaavaluonnoksessa tarkoitetaan seudullisesti merkittävällä tuulivoimaloiden
alueella vähintään kymmenen (10) teollisen kokoluokan (MW teholuokka) muodostamaa aluetta. Maisemallisesti herkällä Oulujärven ranta-alueella maakuntakaava edellyttävänä tuulivoimaloiden alueen rajana pidetään vähintään viittä (5) teollisen kokoluokan voimalaa. Illevaaran alue
kuuluu pääpiirteissään tuulivoimamaakuntakaavan luonnoksessa esitettyihin seudullisesti merkittävään tuulivoimatuotantoon soveltuviin alueisiin (Isovaara-Illevaaran tuulivoimaloiden alue). Parhaillaan valmistellaan
tuulivoimamaakuntakaavan ehdotusta ja tarvittavia lisäselvityksiä.
Kainuun tuulivoimamaakuntakaavan luonnoksessa kaikki Hyrynsalmen
ja Suomussalmen alueelle osoitetut seudullisesti merkittävät tuulivoimaloiden alueet (4 kpl) sijaitsevat Hallan paliskunnan poronhoitoalueella.
Maakuntakaavaluonnoksesta saaduissa lausunnoissa on esitetty kiinnitettäväksi huomiota näiden tuulivoimaloiden alueiden yhteisvaikutuksiin
Hallan paliskunnan toimintaan. Valtioneuvoston asettamat valtakunnalliset alueidenkäyttötavoitteet edellyttävät poronhoitoalueella poronhoidon
alueidenkäytöllisten edellytysten turvaamista. Maakuntakaavaa varten
laaditun ja kaavan luonnosvaiheen jälkeen tarkentuneen vaikutusten arvioinnin mukaan Illevaara ympäristöineen on poronhoidon kannalta tärkeää talvilaidunaluetta, jossa toteutetaan myös porojen talviruokintaa.
Alue sijaitsee lisäksi porojen kevät- ja syysvaellusreitillä.
Kainuun arvokkaita lintualueita ja suurten petolintujen reviirejä on kartoitettu maakuntakaavan taustaselvityksenä ja tarkennettu kaavan luonnosvaiheen jälkeen. Selvitysten perusteella Isovaara-Illevaaran alueen läheisyydessä sijaitsee suurten petolintujen reviirejä ja keskeisiä ruokailualueita.
Tarkentuneen poronhoitoa ja luontoarvoja koskevan maakuntakaavan
vaikutusten arvioinnin perusteella Isovaara-Illevaaran alue on arvioitu
laajaan yli kymmenen (10) teollisen kokoluokan tuulivoimalan seudullisesti merkittävään tuulivoimatuotantoon soveltumattomaksi.
Kainuun liitto pitää tärkeänä, että YVA-menettelyn harkinnassa otetaan
huomioon Illevaaralle suunnitellun tuulivoimaloiden alueen sekä muiden
lähellä sijaitsevien tuulivoimaloiden alueiden yhteisvaikutukset poronhoitoon ja suuriin petolintuihin."
2) Suunnittelujohtaja Hannu Heikkinen ja aluesuunnitteluasiantuntija
Sanna Schroderus ovat 25.5.2015 antaneet Hyrynsalmen kunnalle
seuraavan sisältöisen lausunnon:
"LAUSUNTO HYRYNSALMEN SAUNAMAAN JA UKKOHALLAN ASEMAKAAVAN MUUTOKSESTA JA LAAJENNUKSESTA
Hyrynsalmen kunta on pyytänyt Kainuun liiton lausuntoa Saunamaan ja
Ukkohallan asemakaavan muutoksesta ja laajennuksesta kortteleissa 61
ja 82.
Kaava-alue sijaitsee Ukkohallan matkailukeskuksessa Syväjärven ranta-alueella. Saunamaailman korttelissa 61 lisätään rakennusoikeutta ja
korttelia 82 laajennetaan matkailupalvelujen alueena. Asemakaavan
muutos korttelissa 61 mahdollistaa päivittäistavarakaupan sijoittumisen
kortteliin. Korttelia 82 laajennetaan Saunamaan asemakaavan alueelle.
Laajennuksella muodostetaan yksi uusi RM tontti kortteliin 82. Alue on
Saunamaan asemakaavassa urheilu- ja virkistyspalvelujen aluetta (VU).
Lisäksi kaavassa käsitellään alueen liikennejärjestelyjä. Kaavamuutoksessa muodostetaan paikoitusaluetta nykyiselle Ukkohallantielle. Asemakaavan laajennuksella osoitetaan yleistä paikoitusaluetta (LP) rinnealueen puolelle.
Kainuun liitto toteaa lausuntonaan, että asemakaavan muutos ja laajennus vastaa Kainuun maakuntakaavassa asetettuja tavoitteita. Kainuun
maakuntakaavan 2020 merkinnät ja määräykset on otettu huomioon
kaavaluonnoksessa. Kainuun liitolla ei ole huomautettavaa asemakaavaluonnoksesta."
3) Suunnittelujohtaja Hannu Heikkinen ja maankäyttöasiantuntija
Martti Juntunen ovat 2.6.2015 antaneet Suomussalmen kunnalle
"LAUSUNTO POUTIONJÄRVEN RANTA-ASEMAKAAVAEHDOTUKSESTA
Suomussalmen tekninen lautakunta on pyytänyt mm. Kainuun liitolta lausuntoa Poutionjärven ranta-asemakaavaehdotuksesta.
Ranta-asemakaavan tarkoituksena on osoittaa omarantaista loma-asumista Poutionjärven, Leväjärven ja Naamajärven ranta-alueille Suomussalmelle. Kaava-alue koostuu kahdesta erillisestä osasta, joista suurempi sijaitsee Poutionjärven ja Leväjärven välisellä harjulla eli Välikankaal-
la. Pienempi alue on edellisestä noin 2 km koilliseen Naamajärven rannalla.
Kaava-alue on Suomussalmen keskustaajaman kaakkoispuolella noin
32 kilometrin päässä, Keskisentien molemmin puolin. Ala-Vuokin kylä sijaitsee alueen pohjoispuolella vajaan 10 kilometrin etäisyydellä.
Kaava-alueeseen kuuluu rantaviivaa noin 4050 m muuntamattomana ja
noin 2545 m muunnettuna. Kaavaehdotukseen sisältyy yhteensä 16 loma-asuntojen rakennuspaikkaa.
Kainuun liitolla ei ole huomautettavaa ranta-asemakaavaehdotukseen."
4) Suunnittelujohtaja Hannu Heikkinen ja maankäyttöasiantuntija
"LAUSUNTO PURASJÄRVEN RANTA-ASEMAKAAVAEHDOTUKSESTA
Suomussalmen tekninen lautakunta on pyytänyt mm. Kainuun liitolta lausuntoa Purasjärven ranta-asemakaavaehdotuksesta.
Ranta-asemakaavan tarkoituksena on osoittaa omarantaista loma-asumista Purasjärvelle sekä sen läheisyyteen. Kaava-alue koostuu kolmesta
osasta, joista suurin on Purasjärveen rajoittuva alue, sitten Hietajärven
Syvänperänlahteen ja siihen laskevaan jokeen rajoittuva alue sekä pienimpänä Matalalampeen rajoittuva osa.
Kaava-alue sijaitsee noin 30 kilometriä Suomussalmen keskustaajamasta itään. Alue on aivan itärajan tuntumassa ja rajavyöhyke menee Matalalammen poikki. Purasjärveltä on valtakunnan rajalle matkaa noin 3 kilometriä.
Kaava-alueeseen kuuluu rantaviivaa noin 5545 m muuntamattomana ja
noin 3695 m muunnettuna. Kaavaehdotukseen sisältyy yhteensä 16 loma-asuntojen rakennuspaikkaa.
5) Suunnittelujohtaja Hannu Heikkinen ja maankäyttöasiantuntija
"LAUSUNTO VUOKKIJÄRVEN RANTA-ASEMAKAAVAEHDOTUKSESTA
Suomussalmen tekninen lautakunta on pyytänyt mm. Kainuun liitolta lausuntoa Vuokkijärven ranta-asemakaavaehdotuksesta.
Ranta-asemakaavan tarkoituksena on osoittaa omarantaista loma-asumista Vuokkijärvelle sekä sen läheisyyteen. Kaavoitettava alue rajoittuu
Vuokkijärven, Kukkaro-Äylän, Keski-Äylän ja Matkalammen rantoihin.
Kaava-alue sijaitsee noin 25–30 km Suomussalmen keskustaajamasta
kaakkoon Kuhmontien ja Vuokkijärven pohjois- ja eteläpuolilla. Ala-Vuokin kylä sijaitsee alueen länsipuolella 1–6 km etäisyydellä.
Kaava-alueeseen kuuluu rantaviivaa noin 8825 m muuntamattomana ja
noin 5925 m muunnettuna. Kaavaehdotukseen sisältyy yhteensä 23 loma-asuntojen rakennuspaikkaa.
6) Aluekehitysjohtaja Heimo Keränen ja aluesuunnitteluasiantuntija
Sanna Schroderus ovat 15.6.2015 antaneet Kainuun
ELY-keskukselle seuraavan sisältöisen lausunnon:
"LAUSUNTO YVA-MENETTELYN TARPEESTA VAALAN PITKÄSUON
5-6 VOIMALAN TUULIVOIMAHANKKEESTA
Kainuun elinkeino-, liikenne- ja -ympäristökeskus on pyytänyt Kainuun
liiton lausuntoa YVA-menettelyn tarpeesta Vaalan Pitkäsuon
suunniteltavalle 5-6 voimalan tuulivoimapuistolle.
Tuulialfa Oy suunnittelee 5–6 tuulivoimalaitosyksikön rakentamista
Vaalan Kivisuon ja Pitkäsuon väliselle alueelle noin 6 kilometriä
Liminpurolta koilliseen. Tuulivoimaloiden yksikkötehot olisivat 3–4 MW ja
hankkeen kokonaisteho olisi alle 30 megawattia. Voimalat on suunniteltu
yhdistettäväksi hankealueen kautta kulkevaan ilmajohtoon.
YVA-asetuksen (713/2006) 6 §:n hankeluettelon mukaan
YVA-menettelyä sovelletaan tuulivoimahankkeisiin, joissa laitosten
määrä on vähintään 10 kappaletta tai kokonaisteho vähintään 30
megawattia. Tämän lisäksi YVA-menettely voi tulla harkinnanvaraisesti
sovellettavaksi ELY-keskuksen päätöksellä. Harkinnassa otetaan
huomioon eri hankkeiden yhteisvaikutukset.
tuulivoimatuotantoa. Kainuussa on käynnistynyt
tuulivoimamaakuntakaavan laadinta keväällä 2013.
Tuulivoimamaakuntakaavan kaavaluonnos on ollut nähtävillä
11.8–12.9.2014 ja maakuntahallitus on antanut saatuihin lausuntoihin ja
palautteisiin vastineet 23.3.2015. Maakuntakaavaluonnoksessa
tarkoitetaan seudullisesti merkittävällä tuulivoimaloiden alueella
vähintään kymmenen (10) teollisen kokoluokan (MW teholuokka)
muodostamaa aluetta. Maisemallisesti herkällä Oulujärven ranta-alueella
maakuntakaava edellyttävänä tuulivoimaloiden alueen rajana pidetään
vähintään viittä (5) teollisen kokoluokan voimalaa, mikäli niiden
muodostama tuulivoimaloiden alue sijaitsee kokonaan tai osittain alle 3
kilometrin etäisyydellä Oulujärvestä. Pitkäsuon alue sijaitsee Kainuun
tuulivoimamaakuntakaavan luonnoksessa esitettyjen seudullisesti
merkittävien tuulivoimatuotantoon soveltuviin alueiden ulkopuolella yli 3
kilometrin etäisyydellä Oulujärvestä. Lähimpään
tuulivoimamaakuntakaavan luonnoksessa esitettyyn tuulivoimaloiden
alueeseen (Kivikangas-Aittoselkä) on noin 5-6 kilometriä. Parhaillaan
valmistellaan tuulivoimamaakuntakaavan ehdotusta ja tarvittavia
lisäselvityksiä.
Vaalan kunta on hakenut siirtoa Kainuun maakunnasta
Pohjois-Pohjanmaan maakuntaan. Valtioneuvosto on päättänyt
5.2.2015, että Vaalan kunta siirretään Kainuun maakunnasta
Pohjois-Pohjanmaan maakuntaan 1.1.2016 alkaen. Kainuun
maakuntahallitus on päättänyt Kainuun tuulivoimamaakuntakaavan
kaava-alueen muutoksesta 23.3.2015. Maakuntarajan muuttumisen
vuoksi Kainuun tuulivoimamaakuntakaavan jatkovalmistelu ei koske
Vaalan kunnan aluetta. Vaalassa valmistellaan parhaillaan koko kunnan
alueella strategista tuulivoimayleiskaavaa, jonka tavoitteena on ohjata
tuulivoimaloiden alueiden sijoittumista Vaalassa.
Lausuntopyyntöasiakirjojen perusteella ja maakuntakaavoituksen
näkökulmasta arvioidaan, että YVA-lain ja -asetuksen mukaista
YVA-menettelyä ei ole tarpeen soveltaa Vaalan Pitkäsuon
tuulivoimahankkeessa."
7) Maakuntajohtaja Pentti Malinen ja projektisuunnittelija Timo
Kumpulainen ovat 25.5.2015 antaneet Suomussalmen
kunnanhallitukselle seuraavan sisältöisen lausunnon:
"KAINUUN LIITON LAUSUNTO SUOMUSSALMEN
LAAJAKAISTARAKENTAMISESTA VUONNA 2015
Suomussalmen kunnan Laajakaista kaikille 2015-ohjausryhmä on
pyytänyt lausuntoa koskien Suomussalmen laajakaistarakentamista
vuonna 2015. Kaisanet Oy on esittänyt ohjausryhmän kokouksisa
14.4.2015 ja 19.5.2015 etteivät se rakenna Suomussalmen kunnan ja
Kaisanet Oy:n välisen sopimuksen mukaisia hankealueita vuonna 2015.
Nämä hankealueet ovat Ahjola ja Näätälä-Jumaliskylä, jotka sisältävät
Kiannanniemen, Myllylahden ja Puraksen kylät.
Suomussalmen kunnan ja Kaisanet Oy:n välinen sopimus on tehty
22.2.2011. Sopimukseen on määritelty viisi eri hankealuetta lähtien
vuodesta 2011. Vuodelle 2015 on määritelty alueiksi Pärsämöntie,
Kuivajärvi, Malahvia, Raate ja muut rakentamattomat alueet.
Sopimuksessa on maininta, että rakentamisjärjestystä voidaan muuttaa
molempien osapuolten suostumuksella. Tämän takia osa edellä
mainituista alueista on jo rakennettu sopimuksen mukaisesti.
Kunnan ja Kaisanet Oy:n välisessä sopimuksessa on ehtona, että mikäli
jonkin tilaaja- tai runkoyhteyden osalle ei kyseisen osahankkeen
rakentamistöiden alkuun mennessä löydy yhtään tilaajaa, voidaan
yhteisellä sopimuksella kyseinen verkon osa jättää rakentamatta. Ahjolan
hankealueella, johon Kiannanniemi kuuluu on 19.5.2015 mennessä ollut
10 hakijaa. Näätälä-Jumaliskylä hankealueella, johon Myllylahti ja Puras
kuuluvat on 19.5.2015 mennessä ollut 25 tilaajaa.
Kainuun liitto toteaa, että Suomussalmen kunnan ja Kaisanet Oy:n
välistä sopimusta tulee noudattaa ja Kaisanet Oy:n tulisi rakentaa
laajakaistaverkko alkuperäisen hankesuunnitelman mukaisesti.
Suomussalmen kunnan hankealueiden asukkaat ovat selkeästi tuoneet
esille tarpeen nykyaikaisten laajakaistayhteyksien puolesta. Maatiloille ja
maaseutuyrittäjille luotettavasti toimiva tietoliikenneyhteys on elintärkeä.
Kainuun maakuntaohjelman tavoitteiden mukaista on saada käyttöön
Kainuuseen mahdollisimman kattava laajakaistaverkosto
mahdollisimman nopealla aikataululla. Vain riittävä kattavuus
mahdollistaa erilaisten julkisten ja yksityisten palvelujen
kustannustehokkuuden parantamisen palvelutarjontaa digitalisoimalla.
Asian laajakantoisuuden takia on tarpeen, että Kainuun liitto,
Suomussalmen kunta ja Kaisanet Oy kokoontuvat neuvotteluun
laajakaistarakentamisen osalta."
8) Maakuntajohtaja Pentti Malinen ja hallintopäällikkö Harri Turkulainen ovat 31.5.2015 antaneet Oikeusministeriölle seuraavan sisältöisen lausunnon:
"Lausunto oikeusministeriön työryhmän mietinnöstä ”Käräjäoikeuksien
Oikeusministeriö on pyytänyt lausuntoa otsikon mukaisesta aiheesta
31.5.2015 mennessä. Mietinnössä on arvioitu käräjäoikeusverkostoa kokonaisuutena ja työryhmä esittää muutoksia lähes kaikkien käräjäoikeuksien tuomiopiireihin tai toimipaikkoihin. Työryhmä esittää, että käräjäoikeuksien toimipaikkojen määrää vähennetään nykaisestä 57:stä
33:een. Käräjäoikeuksilla olisi 17 tai 14 hallinnollisen kanslian lisäksi 7
tai 10 muuta kansliaa.Istuntopaikkoja olisi lisäksi yhdeksällä paikkakunnalla.
Käräjäokeuksien ja toimipaikkojen määrän vähentäminen kohdistuu kipeästi Kainuun maakuntaan. Kainuun käräjäoikeus lakkautettaisiin itsenäisenä ja yhdistettäisiin Ylivieska-Raahan käräjäoikeuden kanssa Oulun käräjäoikeuteen. Lisäksi lakkautettaisiin Kuhmon ja Suomussalmen
istuntopaikat. Kainuun liitto toteaa, että käräjäoikeuksien toimipaikkojen
määrää Itä- ja Pohjois-Suomessa ei tule vähentää.
Mietinnön mukaan oikeusturvan tehokas toteutuminen edellyttää, että
ratkaisut tehdään kohtuullisessa ajassa. Kuitenkin lausuntopyynnössä
mukana olevien tilastojen mukaan esim. Helsingin hovioikeuden alueen
käräjäoikeuksien käsittelyajat ovat maan pisimmät. Työryhmä on itsekin
todennut, että toimintojen hajauttaminen useampaan toimipisteeseen ei
ole este käräjäoikeuden hyvälle ja tehokkaalle toiminnalle.
Työryhmän tuli esityksessään ottaa huomioon myös maantieteelliset näkökohdat. Kainuun liitto katsoo, että maantieteellisiä näkökohtia ei ole
otettu huomioon riittävästi Itä- ja Pohjois-Suomen harvaanasuttujen
alueiden osalta, esim. Kuhmon keskustasta Ouluun tulee yhdensuuntais-
ta matkaa noin 300 kilometriä. Alueen pitkien etäisyyksien vuoksi verkoston maantieteellisestä kattavuudesta tulee huolehtia riittävällä määrällä toimipisteitä.
Kainuun liitto pitää palveluverkoston supistamista ylimitoitettuna. Tuottavuuden parantaminen on sinänsä tavoiteltavaa, mutta ensimmäisenä
vaihtoehtona ei saa olla lähipalveluiden lakkauttaminen. Valtion paikallispalveluverkoston harveneminen on kohdellut Kainuuta suhteellisesti erityisen ankarasti."
9) Maakuntajohtaja Pentti Malinen on 22.6.2015 antanut
maakuntahallitukselle seuraavan sisältöisen pyydetyn
(maakuntahallitus 20.4.2015 § 57) selvityksen kannanottoon
hallituksen esitykseen laiksi uusiutuvilla energialähteillä tuotetun
sähkön tuotantotuesta:
"Selvitys kannanottoon hallituksen esitykseen laiksi uusiutuvilla
energialähteillä tuotetun sähkön tuotantotuesta
Kainuun liiton asettama metsäklusteriryhmä on kokouksissaan
keskustellut Kainuun metsätalouden ja –teollisuuden
kehittämismahdollisuuksista. Yhteisen tilannekuvan keskeisenä
perustana ovat tiedot ja arviot Kainuun metsävaroista, niiden
rakenteesta ja tulevasta kehityksestä. Uusin ja yhteisesti hyväksytty
näkemys on saatu Kainuun biotalouden aluevaikutuksia selvittäneeltä
hankkeelta. Kainuun metsätalouden kehittämisen yhteinen
peruskysymys on siten, miten Kainuun vajaakäyttöistä ja kasvavia
raaka-ainepotentiaalia voidaan hyödyntää aluetaloudellisesti kestävästi
ja kasvaa tuloa tuottavasti.
Talouspoliittisen ministerivaliokunnan pohjalta työ- ja
elinkeinoministeriössä oli vuoden 2014 lopulla valmisteltu luonnos
hallituksen esitykseksi laiksi uusiutuvilla energialähteillä tuotetun sähkön
tuotantotuesta annetun lain 5 ja 25 §:n muuttamisesta. Työ- ja
elinkeinoministeriö oli pyytänyt lausuntoja asiasta eri sidosryhmiltä
17.12.2014 hyvin lyhyellä lausuntoajalla eli lausuntojen takaraja oli
Lausunnon tarve ja merkitys:
Lausunnolle tullut asia oli hyvin tärkeä maakuntien ja aluekehityksen
näkökulmasta: biotalouden edistämisellä, johon bioenergian käyttö
keskeisesti kuuluu, voidaan laajasti ja tehokkaasti vahvistaa koko
Suomessa talouskasvun edellytyksiä. Lakiesityksen osalta oli
julkisuudessakin käyty keskustelua.
Kainuun liiton osalta maakuntajohtajana päätin, että virastona haluamme
antaa asiasta kannanoton, jossa tuotaisiin esille Kainuun
aluenäkökulmaa sekä käsiteltäisiin asiaa siksi laajemmin kuin
lakiehdotuksen kannalta.
Hallituksen tavoitteena oli nostaa kotimaisten polttoaineiden
kilpailukykyä erityisesti suhteessa kivihiileen ottaen samalla huomioon
metsäteollisuuden raaka-aineen saatavuus. Tämä tavoite oli Kainuun
näkökulmasta erittäin tärkeä ja kiireellinen.
Lausunnolla olleessa luonnoksessa lakia ehdotettiin muutettavaksi siten,
että metsähakkeella tuotetusta sähköstä maksettaisiin tuotantotuki
täysimääräisesti, jos metsähake ei ole valmistettu laissa määritellyltä
järeän puun hakkuukohteelta saaduista korkeamman jalostusasteen
tuotantoon soveltuvista rungonosista. Tällaisista rungonosista
valmistetulla metsähakkeella tuotetusta sähköstä maksettava tuki
alennettaisiin puoleen.
Kannanotto tiivistetysti
Lakiehdotus ei tällaisenaan ole Kainuun liiton mielestä riittävä
takaamaan sille asetetut poliittiset tavoitteet. Tätä näkemystä perustelen
mm. seuraavasti:
• Lakiehdotuksessa käsitellään kotimaisia polttoaineita (metsähake –
turve) toistensa kilpailijoina, jolloin kivihiilen halpenemista ei ole riittävästi
huomioitu. Kivihiili on näin syrjäyttänyt monin paikoin kotimaiset
polttoaineet jopa Suomen sisämaan voimalaitoksissa.
• Neljän miljoonan kiintokuution metsähakkeen käytön lisäys ja tuen
puolitus järeämmissä hankintakohteissa aiheuttaa sen, että korjuu on
ulotettava entistä pienituottoisiin kohteisiin. Näissä pienituottoisista
kohteista energiapuu hankinta ei korotetullakaan tukitasolla ole
• Aluepoliittisesta näkökulmasta uusi lakiesitys ei ole tasa-arvoinen.
Alueilla, joilla ei ole kuitupuulle muuta kuin energiakäyttöä, esityksessä
mainitulle järeähkölle puulle tuotantotuen puolittamista sähkön
tuotannossa ei tulisi tehdä.
• Mekaanisen metsäteollisuuden sivutuotteen eivät ole tuenpiirissä.
Muuttuvan sähköntuotannon tuen piiriin tulee saada mekaanisen
metsäteollisuuden sivutuotteet, tai nykyinen kilpailulain vastainen tilanne
tulee muutoin kompensoida sahateollisuudelle.
Lausunnon valmistelun tietopohja
Lausuntopyynnön tultua tietooni lähetin asiaa koskevan
kommenttipyynnön kaikille Kainuun metsäklusteriryhmän jäsenille ja
pyysin evästyksiä lausunnon tarpeellisuudesta ja mahdollisesta
sisällöstä. Sain osalta ryhmää tähän asiaan valmisteltuja pohjatekstejä.
Lisäksi sain tietooni eri tahojen aiempia kannanottoja sekä vinkkejä
tietolähteistä. Lähetin aineistopyyntöjä myös Itä- ja Pohjois-Suomen
maakuntien asiantuntijoille.
Lausunnon keskeinen sisältö on koostettu saamistani Kainuun
näkökulmasta asiaa tarkastelleista viesteistä. Lausunnon yleislinjaa tuki
lisäksi lukuisten eri intressitahojen antamat lausunnot, jotka sain
käyttööni aivan lausuntoajan päättyessä. Keskeisiä tausta-aineistoja,
jotka sähköpostikommenttien lisäksi olivat käytössäni:
• Kotimaisten polttoaineiden kilpailukyvyn parantamisesta, Tommi Ruhan
• Tukirajoitukset vaarantavat metsähakkeen käyttötavoitteet; tiedote
13.01.2015 klo 09:45, johon liittyivät seuraavat eri tahojen kannanotot
Bieoenergian lausunto
• Energiauutiset 06.11.2014
http://www.energiauutiset.fi/uutiset/metsahaketukien-rajaaminen-arvelutt
• Pellervon taloudellinen tutkimuslaitos: Metsähakkeen tukirajauksen
haitat energiasektorille ja ehdotus ratkaisuksi
Pentti Malinen, maakuntajohtaja"
Lisätietoja lausunnoista nro 1-6 antaa suunnittelujohtaja Hannu
Heikkinen, puh. 044 710 0864 ja lausunnoista nro 7-9
maakuntajohtaja Pentti Malinen, puh. 044 797 0197 tai
sähköpostitse osoitteella [email protected]
Maakuntahallitus päättää, ettei viranhaltijapäätöksiä ja pöytäkirjoihin
merkittyjä päätöksia oteta maakuntahallituksen käsiteltäväksi ja
merkitsee annetut lausunnot tiedoksi.
Kainuun liikenneturvallisuustoimija
2015-5-25 Vihisuo kaavaehdotus
Suomussalmen kesäloman 4H-leiri on tänä vuonna
Raatteen maraton 2016 TULOKSET
Kaavakartta (1:250 000), vaihemaakuntakaava I - Tuulivoima
Suomussalmi.fi Instancedata Prime Product Julkaisu Suomussalmi
Kari Pajarisen oikaisuvaatimus 16.10.2015 / Ahvennevan
10,3 km SUOMUSSALMI - Kainuun Liikunta Ry